**Ανακοίνωση των αποφάσεων της** **Έκτακτης Γενικής Συνέλευσης των Μετόχων της εταιρείας**

**«ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.»**

**ΑΡ. ΓΕ.ΜΗ. 223101000 - (ΑΡ. Μ.Α.Ε. 6015 / 06 / Β / 86 / 135)**

Ανακοινώνεται ότι η Έκτακτη Γενική Συνέλευση των μετόχων της Εταιρείας της **13/02/2023**, κατά την οποία συμμετείχαν νομίμως μέτοχοι εκπροσωπούντες **15.861.270** ΚΟ μετοχές επί συνόλου (21.364.000) KO μετοχών της Εταιρείας, ήτοι  ή **74, 24 %** περίπου, αποφάσισε **ομοφώνως και παμψηφεί** επί των θεμάτων της ημερησίας διατάξεως, τα ακόλουθα:

**(1)** **επί του πρώτου θέματος**, αποφάσισε, κατόπιν νόμιμης ψηφοφορίας, την αύξηση του μετοχικού κεφαλαίου της Εταιρείας κατά το ποσό των 10.041.080 € με κεφαλαιοποίηση ίσου ποσού από το λογαριασμό «Διαφορά από την έκδοση μετοχών υπέρ το Άρτιο», με αύξηση της ονομαστικής αξίας της μετοχής κατά το ποσό των 0,47 €, ήτοι από 1,12€ σε 1,59€ καθώς και την αντίστοιχη τροποποίηση της παρ. 1 του άρθρου 5 του Καταστατικού.

**(2)** **επί του δεύτερου θέματος** αποφάσισε, κατόπιν νόμιμης ψηφοφορίας, τη μείωση του μετοχικού κεφαλαίου της Εταιρείας κατά ποσό **10.041.080 €** με αντίστοιχη μείωση της ονομαστικής αξίας της μετοχής κατά **0,47 €**, ήτοι από 1,59€ σε 1,12€, και επιστροφή του ποσού της μείωσης του κεφαλαίου με καταβολή μετρητών στους μετόχους καθώς και την αντίστοιχη τροποποίηση της παρ. 1 του άρθρου 5 του Καταστατικού.